
Vsebinsko poročilo za leto 2025
razširjena verzija

1. [bookmark: _GoBack]Poslanstvo in slogan Socialne akademije

Prejšnje poslanstvo:
Posameznikom pomagamo, da pridobijo državljanske kompetence in se povezujejo v skupine. Skupine krepimo, da razvijajo inovativne družbene pobude in odgovarjajo na potrebe družbe. Gradimo družbo, temelječo na človekovem dostojanstvu.

Poslanstvo smo v letu 2025 skrajšali in konkretizirali v:
Prepoznavamo, usposabljamo in podpiramo ustvarjalce sprememb.

Slogan Socialne akademije je: Pusti sled!

2. Vrednote delovanja

	
	Posameznik
	Skupnost

	Videti
(kako bolje vidimo?)
	Razgledanost
	Dialog

	Presojati
(na podlagi česa?)
	Človekovo dostojanstvo
	Solidarnost

	Delovati
(kaj je potrebno za delovanje?)
	Proaktivnost
	Soustvarjanje

	Cilj = aktivno in odgovorno državljanstvo
	Skupno dobro



3. Način delovanja in dejavnosti

Na Socialni akademiji podpiramo posameznike, da pridobivajo državljanske kompetence ter se povezujejo v skupine. Skupinam in organizacijam pomagamo, da razvijajo inovativne družbene pobude, v skladu s svojimi poslanstvi učinkovito odgovarjajo na potrebe okolja ter se povezujejo v koalicije. S koalicijami, skupnimi dejavnostmi in strokovnimi prispevki pa gradimo družbo človekovega dostojanstva.

Zato na Socialni akademiji delujemo na treh ravneh.
· Smo izobraževalni center, v okviru katerega lahko posamezniki pridobijo državljanske kompetence.
· Smo inkubator družbenih pobud, v katerem lahko skupine in organizacije pridobijo prostor, opremo, svetovanje, mentorstvo, finančna sredstva in koristne povezave.
[image: ]     Zavod za izobraževanje, raziskovanje in kulturo, 
                                           Tržaška 132, 1000 Ljubljana
· Smo pa tudi možganski trust, ki s članki, publikacijami, zagovorništvom in sodelovanjem v strokovnih skupinah oblikuje družbo z več človekovega dostojanstva.

4. Programi in projekti v letu 2025

V letu 2025 so na Socialni akademiji potekali naslednji projekti in programi:

1. Državljanska pismenost, dialog in participacija mladih
· razgledan.si: Vodilni spletni portal za državljansko vzgojo v Sloveniji, ki z kratkimi besedili, animiranimi videi in kvizi na enostaven način pojasnjuje kompleksne družbene pojave.
· Težke teme (usposabljanje za dialog): Nagrajeni mednarodni projekt, ki skozi inovativna orodja, aplikacijo in priročnike mladim pomaga pri grajenju konstruktivnega dialoga ob zahtevnih družbenih in političnih temah.
· Podpora družbenim pobudam: Mentorska in organizacijska pomoč posameznikom ter skupinam mladih pri uresničevanju njihove lastne družbenokoristne ideje od zasnove do izvedbe.
· Skupaj za boljše skupnosti: Projekt, usmerjen v razvoj konceptov skupnostnega dela ter usposabljanje prostovoljcev za aktivno reševanje lokalnih izzivov.
· 10 ključnih stvari: Pregledni izobraževalni koncept, ki na poljuden in strnjen način povzema bistvene vsebine s področja družbene pismenosti in delovanja nevladnega sektorja.

2. Mladinsko delo
· Mladinski program: Celostni program, ki mladim ustvarjalcem sprememb (change-makerjem) ponuja priložnosti za osebnostno rast, vodenje projektov, ustvarjanje didaktičnih gradiv in izvajanje solidarnostnih akcij.
· Inkubator 4.0: Večletni projekt, ki brezposelnim mladim s spodbujanjem lastnih družbenih pobud in neformalnim izobraževanjem pomaga pri vstopu na trg dela.
· Sodelovanje v mreži Kroj: Aktivno vključevanje v nacionalno mrežo organizacij, ki se povezujejo z namenom spodbujanja in izboljšanja kariernega razvoja mladih v Sloveniji.
· Usposabljanja mladih in mladinskih delavcev s področja prekarnosti: Izobraževalni cikel, ki udeležence osvešča o izzivih negotovih oblik dela ter ponuja orodja za večjo varnost in delavsko pismenost mladih.

3. Vodenje, izobraževanje in krepitev kapacitet
· Delo z voditelji (Vodenje 9,7): Celostni program usposabljanja in serija delavnic, namenjenih razvoju sodobnih voditeljskih kompetenc ter spodbujanju kulture sinodalnosti v lokalnih okoljih.
· Usposabljanja in delavnice za ustvarjalce sprememb: Osrednja dejavnost Socialne akademije, v okviru katere za posameznike in zaključene skupine letno izvedejo več deset praktičnih izobraževalnih programov.
· Usposabljanja pedagoških delavcev: Ciljna izobraževanja za učitelje in vzgojitelje, ki jim ponujajo sodobne pristope in didaktična orodja za delo z mladimi na področju državljanske vzgoje in osebnostnega razvoja.
· Sporočamo vsem (usposabljanje NVO za boljše komuniciranje): Izobraževalni program, namenjen nevladnim organizacijam za krepitev njihovih komunikacijskih spretnosti, prepoznavnosti in učinkovitejšega nagovarjanja javnosti.
· Študijski krožki: Oblika neformalnega celost življenjskega učenja v manjših skupinah, kjer se udeleženci poglobljeno posvečajo izbranim družbenim in osebnim temam.

4. Mednarodno delovanje in medijska produkcija
· Champions of YoEUth Dialogue: Mednarodni program mladinskih izmenjav, ki mlade korak za korak usposablja za prevzemanje vodstvenih vlog in vodenje mladinskega dialoga v Evropi.
· Mednarodne mobilnosti: Programi izmenjav in usposabljanja v tujini, ki mladim in mladinskim delavcem omogočajo pridobivanje medkulturnih izkušenj ter dobrih praks.
· Multimedijski center: Stičišče in podporno okolje za ustvarjanje digitalnih vsebin, videov ter podkastov, ki mlade usposablja za odgovorno in ustvarjalno rabo medijev.
· Stand up for Europe: Mednarodni projekt, ki z mladinskimi izmenjavami in dogodki spodbuja aktivno evropsko državljanstvo, participacijo mladih ter razumevanje evropskih vrednot.



V letu 2025 smo zabeležili 228 dogodkov, od tega:

· 80 delavnic,
· 56 svetovanj,
· 40 usposabljanj,
· 15 mednarodnih dogodkov,
· 15 javnih dogodkov,
· 10 študijskih krožkov ali projektnih ekip,
· 7 moderiranj,
· 5 posvetov ali konferenc.
Dogodkov se je skupno udeležilo več kot 3.800 udeležencev.
Skupno trajanje dogodkov je bilo več kot 1.400 (pedagoških) ur.

5. Pomembnejši dosežki

Ključni poudarki in dosežki v letu 2025:
1. Aktivni mladi ustvarjalci sprememb: V mladinski program je vključenih 35 mladih (change-makerjev), ki soustvarjajo delavnice, projekte, didaktične materiale in solidarnostne akcije.
2. Usposabljanje Vodenje 9,7: Prva generacija (25 udeležencev) je uspešno zaključila celoletni program vodenja; usposabljanje že obiskuje nova skupina.
3. Širitev portala razgledan.si: Portal pridobiva prepoznavnost med izobraževalci. Kvizi so dosegli več kot 7.000 rešitev, animirani videi pa prek 25.000 ogledov.
4. Priznanje za projekt Težke teme: Projekt za spodbujanje dialoga je prejel nagrado za najboljše strateško partnerstvo v programu Erasmus+ Mladina v Sloveniji.
5. Mednarodne izmenjave: Izvedene so bile številne izmenjave (npr. Champions of YoEUth Dialogue, Memory of Totalitarianism), ekipa mladih pa je projekt predstavila tudi na Evropskem dogodku za mlade v Strasbourgu.
6. Podkast Mladi danes: V prvem letu delovanja je bilo posnetih 12 epizod, namenjenih mladinskim delavcem, učiteljem in staršem.
7. Lokalne delavnice vodenja: Razvitih je bilo 7 tematskih delavnic vodenja in sinodalnosti za lokalna okolja, izvedenih pa 9 srečanj.
8. Zagon Izobraževalnega centra: Ob obstoječih usposabljanjih so zagnali nov center, namenjen posameznikom (izvedeni delavnici o javnem nastopanju in učenju iz napak).
9. Prenovljena komunikacija na Instagramu: Vzpostavljena je bila nova strategija s tremi prilagojenimi profili za raznolike ciljne skupine (splošni, mladi, voditelji).

6. Produkti

· V letu 2025 sta na portalu razgledan.si nastali 2 lekciji, nekaj dodatnih pa je bilo obogatenih s kvizi in video animacijami.
· Na strani vodenje97.si nastalo 14 blogov. Referenca: https://vodenje97.si/blog/.
· Nastalo je 9 novih epizod podkasta Mladi danes: https://open.spotify.com/show/4D6JoBksj55DTTuXpejjZR.
· Nastala so gradiva za mladinske delavce in druge, ki se ukvarjajo z mladimi na temo dialoga in preprečevanja polarizacije (slovenščina in drugi jeziki): https://hardtopics.eu/orodja-za-dialog/.
· Dokončno smo razvili spletno aplikacijo HardTopics: https://hardtopics.eu/aplikacija-hard-topics/.
· Gradiva smo izdajali v okviru projekta Stand Up for Europe (https://www.standup4.eu/) pa tudi v okviru projekta Dostojno delo (https://dostojnodelo.si/).
· Vsebine Socialne akademije so se pojavljale v različnih medijih in na različnih posvetih ter konferencah.

7. Spletna prisotnost

Na Socialni akademiji smo v letu 2025 vzdrževali naslednja spletna mesta:
· socialna-akademija.si
· razgledan.si
· hardtopics.eu
· vodenje97.si
· tecaji.socialna-akademija.si
· 10kljucnihstvari.si

b) Manj aktivne ali v opuščanju pa so naslednje spletne strani:
· teden.socialna-akademija.si
· popotniskonovinarstvo.si
· inkubator40.si
· https://socialna-akademija.si/creativedigitalspaces/
· https://abc.socialna-akademija.si/
· https://socialna-akademija.si/ferdo/
· https://socialna-akademija.si/digitaleducationaltools/

Obveščanje je potekalo tudi na socialnih omrežjih:
· Instagram profili Socialna akademija, vodenje97 in changemakerji,
· Pripadajoči (isti) profili na Facebooku.

Sodelovali smo tudi z različnimi informacijskimi portali (mlad.si, Lmit, CNVOS …)

Prisotni smo na YouTube (več kot 2.100.000 ogledov in več kot 3.700 naročnikov).



Matej Cepin,
direktor

